སྔོན་ཆད་བོད་སྟོད་གཏིང་སྐྱེས་ཀྱི་བུད་མེད་ཚོས་ལའི་ཕར་རྒྱབ་བལ་ཡུལ་དུ་མནའ་མར་འགྲོ་རྒྱུར་ཕྱི་རྒྱལ་དུ་འགྲོ་བཞེས་དགའ་བོ་བྱེད་པ་དང་།ཉིས་སྟོང་ལོའི་ཡར་སྔོན་དུ་དཔལ་འབྱོར་དང་ས་ཆའི་གནས་སྟངས་གང་ཐད་ནས་ཕར་ཕྱོགས་གཏིང་སྐྱེས་ལས་ཚུར་ཕྱོགས་ཝ་ལུང་ཡག་པོ་ཡོད་ཀྱང་།ཕྱིས་སུ་རྒྱ་གཞུང་གིས་གཏིང་སྐྱེས་ས་ཁུལ་འཛུགས་སྐྲུན་བྱས་ཏེ་མི་མང་གི་དཔལ་འབྱོར་ཡར་རྒྱས་བཏང་ཡོད་སྟབས།དེང་སྐབས་ལའི་ཕར་རྒྱབ་ཚུར་རྒྱབ་བར་དབྱར་དགུན་ལྟ་བུའི་ཁྱད་པར་ཤོར་ཏེ།ཝ་ལུང་གི་མི་ཚོ་ཕར་གཏིང་སྐྱེས་ལ་འགྲོ་རྒྱུར་ཧེབ་ལངས་བཞིན་ཡོད་འདུགའོན་ཀྱང་སྔར་ལོ་ནས་རྒྱ་ནག་གཞུང་གིས་ས་མཚམས་དམ་དྲག་བྱས་ཏེ།དབྱར་ཁའི་ཚོང་ལམ་ཙམ་ལས་མནའ་མ་མག་པར་འགྲོ་བ་བཀག་སྡོམ་བྱས་ཡོད་པ་མ་ཟད།སྔ་ལོར་གཏིང་སྐྱེས་ཀྱི་བུད་མེད་ཅིག་ཝ་ལུང་ལ་མནའ་མར་ཡོང་སྟེ་ཉིན་ཤས་རྗེས་རྒྱ་ནག་གི་དམག་མི་བསླེབས་ཏེ་ཕྱིར་བཙན་འཁྲིད་བྱས་ཡོད་འདུགལོ་ལྟར་ཕྱི་ཟླ་དྲུག་པ་བདུན་པའི་ནང་ཝ་ལུང་དང་ཡང་དམགཕོ་ལེ།དགུན་ས་སོགས་ཀྱི་ཕོ་གསར་ཚོས་མར་དང་ཕྱུར་བ།ཧོང་ལཱེན་ཞེས་པའི་སྨན་རྩྭ།རྒྱ་གར་དང་བལ་བོ་ནས་ཐོན་པའི་གྱོན་གོས་དང་ཅ་དངོས་སོགས་གཡག་ལ་བཀལ་ཏེ།ཕར་བོད་ནང་གི་སྟོད་གཏིང་སྐྱེས་རྫོང་དང་རི་བོ་ཤཱིང་སོགས་སུ་ཚོང་རྒྱག་པར་བསྐྱོད་དེ།བོད་ནས་འབྲས་དང་ཚ།ནས།རྒྱ་ནག་གིས་བཟོས་པའི་ཅ་དངོས་ཙག་ཙིག་ལ་བརྗེ་བོ་བརྒྱབ་སྟེ་སྟོན་མཇུག་ཕྱིར་ལོག་གི་ཡོད་པ་དང་།ཝ་ལུང་ས་ཁུལ་གྱི་ཟ་འབྲུ་མང་ཆེ་བ་བོད་ནས་དབོར་བཞིན་ཡོད་འདུག